ఇతడు కృష్ణా జిల్లా, <MASK> గ్రామంలో జన్మించాడు. ఇతని తండ్రి జి.డి.ప్రసాదరావు సినిమా పంపిణీ రంగంలో కొంతకాలం, సారథీ స్టుడియోకు మేనేజింగ్ డైరెక్టర్‌గా కొంతకాలం ఉన్నాడు. ఇతని బాల్యం, విద్యాభ్యాసం గుంతకల్లు, హైదరాబాదులలో నడిచింది. ఇతడు గిడుగు విశాలాక్షి వద్ద భరతనాట్యం, నటరాజ రామకృష్ణ వద్ద కూచిపూడి నృత్యం, ఎ.ఆర్.కృష్ణ వద్ద నటన నేర్చుకున్నాడు. చదువుకునే రోజులలో మహమ్మద్ బీన్ తుగ్లక్, ప్రతాపరుద్రీయం, మంచుతెర తదితర నాటకాలలో నటించాడు. ప్రముఖ సినిమా నటులు కోట శ్రీనివాసరావు, నూతన్ ప్రసాద్, విద్యాసాగర్, దేవదాస్ కనకాల మొదలైనవారు ఇతని రంగస్థల మిత్రులు. 1973లో మద్రాసు ఫిలిం ఛాంబర్ ఆధ్వర్యంలో ప్రారంభమైన ఫిలిం ఇన్‌స్టిట్యూట్ మొదటి బ్యాచ్‌లో ఇతడు శిక్షణ పొందాడు. ఇతడు సినిమాలలో నటించడమే కాక కొన్ని చిత్రాలను నిర్మించాడు. ప్రస్తుతం టి.వి.సీరియల్స్ నిర్మాతగా, నటునిగా రాణిస్తున్నాడు.
జి.వి. నారాయణరావు
కురుమద్దాలి గుంతకల్లు హైదరాబాదు సర్వసిద్ది